A Bing erõszakolásába kezd a Microsoft
Egyes céges Office 365-elõfizetõk torkán próbálja lenyomni.
Ugyan az elmúlt években a Microsoft kultúrája nagyot változott pozitív irányban, azonban a cég néhány illetékese most visszatért egy klasszikusan microsoftos fogással: a Bing keresõt szeretnék lenyomni egyes országokban a Chrome böngészõt használó, Office 365 ProPlus céges elõfizetõk torkán.

A jelentõs negatív reakciót kiváltott terv, hogy az irodai csomag 2002-es verziószámú kiadásától kezdve települni fog a Chrome böngészõbe egy kiegészítõ, amely egyrészt lehetõvé teszi a céges felhõben vagy hálózaton tárolt információk keresését a böngészõ címsorából, másrészt pedig átállítja az alapértelmezett keresõmotort a Bingre.

A kettõ közül az utóbbi a probléma, fõleg mivel a kéretlen beépülõ automatikusan települ, hacsak a rendszergazdák nincsenek résen, és proaktívan megakadályozzák ezt.

Természetesen ha települ is a kiegészítõ, a felhasználók képesek lesznek kikapcsolni, eltávolítani, vagy legalább visszaállítani az alapértelmezett keresõmotort a Chrome-ban, de ettõl még visszatetszõ a Microsoft agresszív eljárása.

A változtatás egyelõre az amerikai, ausztrál, brit, francia, indiai, kanadai és német felhasználókat érinti, a többi országban nem próbálja majd meg telepíteni a kiegészítõt a Microsoft.

Ha szeretne még több érdekes techhírt olvasni, akkor kövesse az Origo Techbázis Facebook-oldalát, kattintson ide!
Office 365 Microsoft Bing